Cupola

náhľad|Cupola namontovaná na ISS, s odklopenými krytmi okien.Modul Cupola na ISS - na stránke mek.kosmo.cz 
náhľad|Výhľad z modulu Cupola
náhľad|Umiestnenie Cupoly
Cupola (z angl. kupola) je modul kozmickej stanice ISS, ktorý zaistila Európska kozmická agentúra a ktorý umožnil prácu a 180° výhľad až dvom členom posádky stanice. To zjednodušilo prácu napr. s robotickým ramenom alebo pri vykladaní nákladového priestoru amerického raketoplánu.

Modul bol navrhnutý a vyrobený talianskou firmou Alenia – má tvar kupoly tvorenej šiestimi bočnými a jedným vrchným oknom vybavenými poklopmi slúžiacimi ako ochrana pred mikrometeoritmi a vesmírnym smetím. Okná sú z odolnej zmesi kremeňa a borosilikátového skla. Celá konštrukcia má priemer takmer 3 metre a výšku 1,5 metra a je pripojená na jeden z napojovacích uzlov amerického modulu Unity. Okrem komunikačnej techniky môže byť v module Cupola umiestnené jedno z dvoch identických ovládaní kanadského robotického ramena.

Do februára 2010 bola Cupola majetkom NASA (prevedená za dopravu a servis ISS pre ESA) a čakala na vynesenie do vesmíru počas letu raketoplánu. Do vesmíru ju vyniesol raketoplán Endeavour v priebehu misie STS-130. Najprv bola dočasne pripojená na spájací uzol CBM (Common Berthing Mechanism) modulu Tranquility, 15. februára 2010 ju staničný manipulátor premiestnil k spodnému bočnému uzlu toho istého modulu.

 Technické podrobnosti 
 celková výška: 1,5 m
 maximálny priemer: 2,95 m
 hmotnosť: 1,880 kg

 Referencie 

 Iné projekty 

 Externé odkazy 
 ESA: špecifikácia modulu Cupola
 ESA: najväčšie okno do vesmíru hotové

Kategória:Medzinárodná vesmírna stanica
Kategória:Európska vesmírna agentúra